CELEX: 52011XG0122(01)
Language: lt
Date: 2011-01-22 00:00:00
Title: Tarybos išvados dėl Europos Audito Rūmų specialiosios ataskaitos Nr. 4/2010 „Ar Leonardo da Vinči mobilumo programos koncepcija ir valdymas gali duoti gerų rezultatų?“

22.1.2011   
            
            
               LT
            
            
               Europos Sąjungos oficialusis leidinys
            
            
               C 22/1
            
         Tarybos išvados dėl Europos Audito Rūmų specialiosios ataskaitos Nr. 4/2010
   „Ar Leonardo da Vinči mobilumo programos koncepcija ir valdymas gali duoti gerų rezultatų?“
   2011/C 22/01
   EUROPOS SĄJUNGOS TARYBA,
   ATSIŽVELGDAMA Į Tarybos išvadas dėl Audito Rūmų parengtų specialiųjų ataskaitų nagrinėjimo gerinimo atsižvelgiant į biudžeto įvykdymo patvirtinimo procedūrą (1);
   PRIMINDAMA, kad programa „Leonardo da Vinci“ yra Mokymosi visą gyvenimą programos (2007–2013 m.) paprogramė, už kurios įgyvendinimą ir stebėseną visapusiškai atsako Europos Komisija, bendradarbiaudama su nacionalinėmis valdžios institucijomis;
   IR PRIPAŽINDAMA, kad mobilumo projektai sudaro didžiausią tos paprogramės dalį,
   
               1.
            
            
               PALANKIAI VERTINA Audito Rūmų specialiąją ataskaitą Nr. 4/2010, kurioje vertinama Mokymosi visą gyvenimą programos paprogramės „Leonardo da Vinci“ mobilumo programos koncepcija ir valdymas (2).
            
         
               2.
            
            
               ATKREIPIA DĖMESĮ Į kartu su ataskaita pateiktus Europos Komisijos atsakymus.
            
         
               3.
            
            
               TEIGIAMAI VERTINA veiksmus, kurių jau imtasi siekiant gerinti Komisijos požiūrį į programos „Leonardo da Vinci“ valdymą.
            
         
               4.
            
            
               PRIPAŽĮSTA Audito Rūmų bendrą išvadą, kad nors reikia dėti daugiau pastangų, kad būtų pagerintas „Leonardo da Vinci“ mobilumo programos veikimas, šios programos koncepcija ir valdymas iš tiesų galėtų duoti gerų rezultatų.
            
         
               5.
            
            
               NEPAISANT TO, PATVIRTINA Audito Rūmų ataskaitoje išdėstytas rekomendacijas ir PRAŠO KOMISIJOS, atsižvelgiant tiek į dabartinę, tiek į būsimą programas:
               
                           a)
                        
                        
                           patobulinti ataskaitų apie programos „Leonardo da Vinci“ rezultatus teikimo sistemą ir sukurti išsamią šios programos poveikio vertinimo sistemą mažinant bendrą administracinę naštą, visų pirma kuo skubiau baigiant diegti atitinkamas taikomąsias programas ir priemones;
                        
                     
                           b)
                        
                        
                           pateikti nacionalinėms valdžios institucijoms kokybiškesnę grįžtamąją informaciją, kurioje būtų pateikta glausta programos įgyvendinimo nacionaliniu lygiu apžvalga ir išryškinti privalumai bei trūkumai;
                        
                     
                           c)
                        
                        
                           patobulinti paraiškos vertinimo procedūrą, pvz., toliau rengiant vertintojams skirtą vertinimo vadovą ir įvertinant paraiškų vertinimo patikrų išlaidų efektyvumą vykdant kokybės ir poveikio stebėsenos vizitus dalyvaujančiose šalyse;
                        
                     
                           d)
                        
                        
                           patobulinti savo kokybės ir poveikio stebėsenos sistemą ir ją koordinuoti su šiuo metu nacionalinių agentūrų rengiamomis metinėmis veiklos ataskaitomis, tuo pačiu stengiantis išvengti, kad padidėtų jų darbo krūvis;
                        
                     
                           e)
                        
                        
                           suderinti darbo programos ir metinės ataskaitos struktūras, kad būtų galima palyginti pasiektus rezultatus su planuotais rezultatais;
                        
                     
                           f)
                        
                        
                           ištirti, kokių galimybių esama siekiant užtikrinti vartotojui patogią ir veiksmingą partnerių paieškos priemonę, skirtą užsienio dalyvių priėmimui palengvinti;
                        
                     
                           g)
                        
                        
                           ne vėliau kaip 2012 m. birželio mėn. informuoti Tarybą apie pažangą, padarytą įgyvendinant šias rekomendacijas.
                        
                     
         
               6.
            
            
               PRAŠO TIEK VALSTYBIŲ NARIŲ, TIEK KOMISIJOS atsižvelgti į specialiojoje ataskaitoje išdėstytas rekomendacijas platesniame pasirengimo kitos kartos ES programoms švietimo ir mokymo srityje ir diskusijų dėl šių programų kontekste.
            
         
      (1)  2000 m. balandžio 3 d. dok. 7515/00 FIN 127 + 2000 m. balandžio 12 d. COR 1.
   
      (2)  Specialioji ataskaita Nr. 4/2010 „Ar Leonardo da Vinči mobilumo programos koncepcija ir valdymas gali duoti gerų rezultatų?“ (2010 m. spalio 7 d. dok. 14619/10 FIN 452 EDUC 160 SOC 624).